**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2017. március 29.-én 18.00. órai kezdettel** a Polgármesteri Hivatal tárgyalójában megtartott **rendes nyílt** üléséről.

**Jelen vannak:**

Deltai Károly Polgármester

Földvári-Nagy László Bizottsági tag, bizottsági elnök

Szigeti Antal Bizottság tag, hitelesítő

Király Péter Bizottsági tag

Fillinger Zsófia Bizottsági tag

Láng Richárd Bizottsági tag

Halász Terézia Képviselő

dr. Vida Rolland Képviselő

Takács Zoltán Alpolgármester

Móczár Gábor Alpolgármester

dr. Lack Mónika Jegyző

Vetési Vincéné Pénzügyi csoportvezető

Hoós Péter Műszaki ügyintéző

Vinczéné dr. Joó Györgyi Jegyzőkönyvvezető

Koltai Piroska Meghívott

Földvári-Nagy László bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Szigeti Antal bizottsági tagot.

Telki Község Képviselő-testületének Pénzügyi Bizottsága (egyhangú szavazattal - 5 fő bizottsági tag volt jelen a szavazáskor) határozathozatal mellőzésével az alábbi napirendet fogadja el, kiegészítve 9. számú rendkívüli napirendi ponttal: ÉDV Zrt.15 éves gördülő fejlesztési Terv módosítása

**Napirend:**

1./ Budakeszi Rendőrőrs számára gépjármű beszerzéséről

**Előadó:** Polgármester

2./ Az étkeztetésre vonatkozó szolgáltatási szerződés módosítására vonatkozó javaslatról

**Előadó:** Polgármester

3./Az orvosi rendelő bérleti szerződésének módosításáról

**Előadó:** Polgármester

4./ Nemzeti Szabadidős – Egészség Sportpark Programban való részvételre benyújtott pályázat visszavonásáról

**Előadó:** Polgármester

5./ Áfonya utca közterületi részének hasznosításáról

**Előadó:** Polgármester

6./ Környezetvédelmi Alap felhasználásáról szóló Pályázat kiírásáról

**Előadó:** Polgármester

7./Informatikai fejlesztés a Pipacsvirág Magyar-Angol Kéttanítási Nyelvű Általános Iskolában

**Előadó:** Polgármester

8./ Önkormányzati feladatellátást szolgáló fejlesztések támogatásra

**Előadó:** Polgármester

9./ Rendkívüli napirendi pont: ÉDV Zrt. 15 éves gördülő fejlesztési Terv módosítása

**Előadó:** Polgármester

**Napirend megtárgyalása:**

**1./ Budakeszi Rendőrőrs számára gépjármű beszerzéséről**

*Az előterjesztés a jegyzőkönyv melléklete.*

dr. Lack Mónika: Arról kell szavazni, hogy lemondunk-e Budakörnyéki Önkormányzati Társulás 2016.évi pénzmaradványányának Telkire eső részéről.

Deltai Károly: Budakeszi Képviselő-testülete már támogatta a javaslatot.

Földvári-Nagy László: Javaslom szavazzunk a napirendi pontról.

**Telki Község Képviselő-testülete**

**Pénzügyi Bizottsága**

 **27 /2017. (III.29.) számú PÜB állásfoglalása**

**A Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*„Telki Község Önkormányzat Képviselő-testülete támogatja a Budakeszi Rendőrőrs részére egy 4x4 meghajtású DACIA DUSTER gépjármű beszerzését.*

*Hozzájárul, hogy a gépjármű beszerzése a Budakörnyéki Önkormányzati Társulás pénzmaradványa egy részének felosztása esetén a településnek járó összeg terhére történjen.*

*Határidő: azonnal*

*Felelős: Polgármester”*

**2./ Az étkeztetésre vonatkozó szolgáltatási szerződés módosítására vonatkozó javaslatról**

*Az előterjesztés a jegyzőkönyv melléklete.*

Láng Richárd: Tavaly évvégén már jelentkeztek ezzel a javaslatukkal, akkor mennyi emelést kértek és most mennyit?

dr. Lack Mónika: A SODEXO tavalyi javaslata havonta bruttó 336.539.- Ft többletet, éves szinten kb. 3.300.000.- Ft többletkiadást jelentett volna. Jelen tárgyalt javaslatuk havonta bruttó 174.540.- Ft, többletkiadást jelent az önkormányzatnak.

Földvári-Nagy László: Javaslom szavazzunk a napirendi pontról.

**Telki Község Képviselő-testülete**

**Pénzügyi Bizottsága**

 **28 /2017. (III.29.) számú PÜB állásfoglalása**

**A Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*„Telki Község Önkormányzat Képviselő-testülete a közoktatási intézmények közétkeztetési feladatainak ellátására a SODEXO Magyarország Kft.-vel megkötött vállalkozási 2017. január 1-i hatállyal módosítja.*

 *A közétkeztetés költségei 2017. év január 1-től a következők szerint alakulnak.*

*Telki Község Önkormányzat*

*Óvoda, Iskola gyermekétkeztetés*

|  |  |
| --- | --- |
| **Étkezési típus** | **Vételár****(Nyersanyagnorma + rezsi)****Ft/adag +Áfa** |
| **Óvoda** |  |
| Tízórai | 87,0 |
| Ebéd | 271,65 |
| Uzsonna | 83,50 |
| Összesen |  |
| **Iskola** |  |
| tízórai | 90,50 |
| Ebéd | 331,50 |
| Uzsonna | 89,50 |
| Összesen |  |
| **Felnőtt Ebéd** | **320,00** |

*A gyerekek/tanulók étkeztetésének térítési díjai változatlanok maradnának. A gyerekek/tanulók térítési díjként a nyersanyagnorma összegét fizetik.*

*A Képviselő-testület felhatalmazza a polgármestert, hogy a szolgáltatóval a hatályos szerződés módosításra vonatkozó szerződést megkösse.*

*Felelős: Polgármester*

*Határidő: 2017. március 31.”*

**3./Az orvosi rendelő bérleti szerződésének módosításáról**

*Az előterjesztés a jegyzőkönyv melléklete.*

Földvári-Nagy László: Vegyük figyelembe a módosításnál, hogy május 1.-e, az előírt módosítás időpontja munkaszüneti nap, amikor nem tesznek közzé MNB árfolyamokat. Javaslom szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**29/2017. (III.29.) számú PÜB állásfoglalása**

**A Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*„Telki Község Önkormányzat Képviselő-testülete úgy határoz, hogy a Telki Kórház fasor 24. szám alatti ingatlanban található orvosi rendelő bérleti szerződését módosítják 2017. április 28.-ai dátummal.*

*A módosított szerződés a határozat melléklete.*

*Felhatalmazza a polgármestert, hogy a módosított szerződés aláírására.*

*Felelős: Polgármester*

*Határidő: 2017. április 30.”*

**4./ Nemzeti Szabadidős – Egészség Sportpark Programban való részvételre benyújtott pályázat visszavonásáról**

*Az előterjesztés a jegyzőkönyv melléklete.*

Deltai Károly: Nincs esély a pályázat elnyerésére, az Alapítvány kéri a visszavonást és a forrásainak felszabadítását.

Földvári-Nagy László: Javaslom szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**30/2017. (III.29.) számú PÜB állásfoglalása**

**A Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*„Telki Község Önkormányzat Képviselő-testülete úgy határoz, hogy a Nemzeti Szabadidős – Egészség Sportpark Programban benyújtott………… számú pályázatát visszavonja.*

*Felelős: Polgármester*

*Határidő: azonnal”*

**5./ Áfonya utca közterületi részének hasznosításáról**

*Az előterjesztés a jegyzőkönyv melléklete.*

Deltai Károly: Ezen a területen megvan a Budajenő által fenntartott út, a zöld sáv Telkié és útként van nyilvántartva, de nyilvánvalóan nincs szükség rá. Nem tudunk róla, hogy az önkormányzat valaha engedélyezte volna a terület tulajdonosok általi használatát, lekerítését, továbbá egy tulajdonos kérelme nem elegendő, ha mind kérelmezi a zöld terület használatba vagy tulajdonba adását, akkor tudunk érdemben intézkedni.

dr. Lack Mónika: Véleményem szerint további tisztázásra vár a terület jogi sorsa, javasolhat a Bizottság olyan döntést a Képviselő-testületnek, hogy visszaadja a Hivatalnak az előterjesztést további vizsgálatra.

Földvári-Nagy László: Javaslom szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**31 /2017. (III.29.) számú PÜB állásfoglalása**

**A Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*„Telki Község Önkormányzat Képviselő-testülete úgy határoz, hogy megvizsgálja a Telki 776/2 hrsz-ú ingatlannak a Telki 788 hrsz-ú ingatlanból történő kiegészítésének lehetőségét.*

*Határidő: 60 nap*

*Felelős: Polgármester”*

**6./ Környezetvédelmi Alap felhasználásáról szóló Pályázat kiírásáról**

*Az előterjesztés a jegyzőkönyv melléklete.*

Földvári-Nagy László: Javaslom szavazzunk a napirendi pontról.

**Telki Község Képviselő-testülete**

**Pénzügyi Bizottsága**

 **32 /2017. (III.29.) számú PÜB állásfoglalása**

**A Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*„Telki Község Önkormányzat Képviselő-testülete a Környezetvédelmi Alap 2017.évi felhasználásáról pályázatot ír ki. A Pályázati felhívást a rendelet szerinti formában és módon hirdeti meg.*

*Határidő: 2017. március 30.*

*Felelős: Polgármester”*

**7./ Informatikai fejlesztés a Pipacsvirág Magyar-Angol Kéttanítási Nyelvű Általános Iskolában**

*Az előterjesztés a jegyzőkönyv melléklete.*

Szigeti Antal: Mi a garancia, hogy a KLIKK nem viszi el a újonnan vásárlandó eszközöket? Készül-e leltár, ki felel a leltálért? Sajnos már volt hasonló fejlesztésre példa, amikor pár év múlva senki nem tudta, hogy hol vannak az eszközök.

Koltai Piroska: Nincs az Alapítványnak arra kapacitása leltárra, éppen a korábbi tapasztalatokból kiindulva nem vettünk olyan eszközöket a múlt évben, aminél nem volt egyértelmű, hogy kié.

dr. Lack Mónika: Az előterjesztésben több nyitott kérdés van, van-e a tankerülettel megállapodás erről, mire vonatkozik az hogy 1,5 millión felüli összeg, mi lesz az ingyenesen átadandó eszközökre vonatkozó ÁFA kérdéssel?

dr Vida Rolland: 2019-ig határoztunk meg a fejlesztési tervet, amiben 4 évre 6 milliót szerettünk volna szánni az informatikai fejlesztésekre.

dr. Lack Mónika: Ezzel az a gond, hogy azóta a KLIKK teljesen átvette az iskolát, erről újra kellene határozni a megváltozott körülmények tudatában. Fő probléma, hogy az elfogadott 2017-es költségvetésünkben ez a kiadás nem is szerepel.

dr Vida Rolland: Azt javaslom, hogy a megítélt Alapítványi támogatásokon felül a 2016.évnem fel nem használt 1,2 millió forinton felül további 1,5 milliót adjunk, így 2017.évben 2,7 milliós lenne az informatikai fejlesztésre szánt összeg.

Földvári-Nagy László: Szülői hozzájárulás beszedésében gondolkodik az Alapítvány?

Koltai Piroska: Megvizsgáljuk ennek a lehetőségét. Nincs szükség további ÁFA fizetésre, ha az Alapítvány vásárolja meg az eszközöket és az Alapítvány adja használatba vagy tulajdonba.

Földvári-Nagy László: Javaslom szavazzunk a napirendi pontról több részteltben:

**Telki Község Képviselő-testülete**

**Pénzügyi Bizottsága**

**33 /2017. (III.29.) számú PÜB állásfoglalása**

**A Pénzügyi Bizottság 5 igen szavazattal egyhangúlag – 5 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*„Telki Község Önkormányzat Képviselő-testülete úgy határoz, hogy a Pipacsvirág Magyar-Angol Kéttanítási Nyelvű Általános Iskola informatikai fejlesztésére ad-hoc bizottság által támogatott és 2016. évben fel nem használt 1.200.000.- Ft-os támogatást a 2017.évi költségvetésben biztosítja.*

*Határidő: 30 nap*

*Felelős: Polgármester”*

**Telki Község Képviselő-testülete**

**Pénzügyi Bizottsága**

 **34 /2017. (III.29.) számú PÜB állásfoglalása**

**A Pénzügyi Bizottság 4 igen szavazattal 1 tartózkodás mellett – 5 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*„Telki Község Önkormányzat Képviselő-testülete úgy határoz, hogy a Pipacsvirág Magyar-Angol Kéttanítási Nyelvű Általános Iskola informatikai fejlesztésére 2017.évre 1.200.000.- Ft -ot biztosít a 2017.évi költségvetésében a tartalékalap terhére.*

*Határidő: 30 nap*

*Felelős: Polgármester”*

**Telki Község Képviselő-testülete**

**Pénzügyi Bizottsága**

**35 /2017. (III.29.) számú PÜB állásfoglalása**

**A Pénzügyi Bizottság 5 igen szavazattal egyhangúlag – 5 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*„Telki Község Önkormányzat Képviselő-testülete úgy határoz, hogy a Pipacsvirág Magyar-Angol Kéttanítási Nyelvű Általános Iskola informatikai fejlesztésére 2,700.000 .- pénzeszközt átad az Alapítvány részére, így az Önkormányzatnak ingyenes eszközátadásából további ÁFA fizetési köztelezettsége nem keletkezik.*

*Határidő: 30 nap.*

*Felelős: Polgármester”*

**8./ Önkormányzati feladatellátást szolgáló fejlesztések támogatása**

*Az előterjesztés a jegyzőkönyv melléklete.*

dr. Lack Mónika: Van lehetőség KEHOP pályázaton energetikai fejlesztésre pályázatot beadni, 100%-os finanszírozású, ezért egy energetikus felmérte az óvodát, 1 hét múlva ad szakvéleményt. A pályázatra felkészülés költségekkel jár, egy feltételes közbeszerzési eljárást is le kell folytatni, energetikai tervet kell készíttetni, ezért van szükség képviselő-testületi döntésre.

Van egy BM-es pályázati lehetőség is, amelyen az óvoda kazáncsere programjával pályáznánk, de az csak 85%-os finanszírozású lenne.

Földvári-Nagy László: Javaslom szavazzunk a napirendi pontról úgy, hogy kettéválasztjuk a javaslatban a pályázati lehetőségeket.

**Telki Község Képviselő-testülete**

**Pénzügyi Bizottsága**

**36 /2017. (III.29.) számú PÜB állásfoglalása**

**A Pénzügyi Bizottság 5 igen szavazattal egyhangúlag – 5 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*„Telki Község Önkormányzat Képviselő-testülete úgy határoz, hogy a Telki Óvoda energetikai fejlesztése érdekében KEHOP pályázaton indul, melyhez szükséges előkészületek (feltételes közbeszerzési eljárás lefolytatása, energetikai terv elkészíttetése) megtételre kéri a Hivatalt.*

*Határidő: 2017.04.07.*

*Felelős: Polgármester”*

**Telki Község Képviselő-testülete**

**Pénzügyi Bizottsága**

 **37 /2017. (III.29.) számú PÜB állásfoglalása**

**A Pénzügyi Bizottság 4 igen szavazattal 1 tartózkodás mellett – 5 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*„Telki Község Önkormányzat Képviselő-testülete úgy határoz, hogy a Telki Óvoda energetikai fejlesztése érdekében megvizsgálja BM pályázat benyújtásának lehetőségét.*

*Határidő: 2017.04.07.*

*Felelős: Polgármester”*

**Telki Község Képviselő-testülete**

**Pénzügyi Bizottsága**

**38 /2017. (III.29.) számú PÜB állásfoglalása**

**A Pénzügyi Bizottság 5 igen szavazattal egyhangúlag – 5 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*„Telki Község Képviselő-testülete a 2017. évi közbeszerzési tervét úgy fogadja el, hogy az 2017.évre vonatkozóan az alábbi közbeszerzési eljárást tartalmazza:*

|  |  |  |
| --- | --- | --- |
| *Tervezett beszerzés, szolgáltatás igénybevétel* | *Becsült érték**(eFt.)* | *Közbeszerzés megkezdésének tervezett időpontja* |
| *Telki Óvoda energetikai fejlesztés*  | *50*  | *2017. május*  |

*Felelős:  Polgármester*

*Határidő:   2017 december 31.„*

**9./ Rendkívüli napirendi pont: ÉDV Zrt. 15 éves gördülő fejlesztési Terv módosítása**

*Az előterjesztés a jegyzőkönyv melléklete.*

Földvári-Nagy László: Javaslom szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**39 /2017. (III.29.) számú PÜB állásfoglalása**

**A Pénzügyi Bizottság 3 igen szavazattal 2 tartózkodás mellett– 5 fő bizottsági tag volt jelen az ülésen – javasolja a képviselő-testületnek az alábbi javaslat elfogadását:**

*„Telki község Képviselő-testülete, úgy határoz, hogy jelen előterjesztés 1. sz. mellékletében szereplő Gördülő fejlesztési terv felújítási és pótlási, és beruházási terve módosításait, valamint a 2. sz. mellékletben szereplő Telki víz-és szennyvízközmű évi felújítási és rekonstrukciós terv módosítását elfogadja azzal, hogy a beruházásokra kötelezettségvállalás csak a tárgyévi költségvetés elfogadásától függően a rendelkezésre álló keretek mértékéig történik.*

*A testület felhatalmazza a polgármestert a Gördülő Fejlesztési Terv Magyar Energetikai és Közmű Szabályozási Hivatalhoz történő benyújtására.*

*Felelős:  Polgármester*

*Határidő:   azonnal”*

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

 Földvári-Nagy László Szigeti Antal

 bizottsági elnök hitelesítő